Børge Dahl
Børge Dahl er en dansk jurist og tidligere præsident for Højesteret.
Han blev cand.jur. i 1972 og var efterfølgende kandidatstipendiat ved Københavns Universitet frem til 1975. Han var lektor ved Københavns Universitet 1976-1981 og professor i erhvervsret på Copenhagen Business School (CBS) 1981-1996.
Børge Dahl blev højesteretsdommer i 1996 og var højesteretspræsident 2010-2014. I 2000 blev han udnævnt til æresdoktor (dr.merc. h.c.) ved Copenhagen Business School (CBS), og i 2014 blev han adjungeret professor ved Københavns Universitet.
Børge Dahl har skrevet flere juridiske bøger, bl.a. Produktansvar (1973), Erhvervs- og produktansvarsforsikring — Almindelige forsikringsbetingelser med kommentarer (1987) og Erhvervsjura — i et markedsøkonomisk perspektiv (1991).